प्रिज़्म काण्ड के खुलासे के बाद इन्टरनेट सेवाएं देने वाली कंपनियों में खलबली मची हुई है। ये प्रिज़्म प्रोग्राम अमेरिकी खुफिया एजेंसियों और सरकार द्वारा संचालित हो रहा था। रिपोर्ट में दावा किया गया है कि नौ अमेरिकी कंपनियां यू.एस. गवर्मेंट के लिए काम कर रही थीं। इन कंपनियों में गूगल ,याहू ,फेसबुक ,माइक्रोसॉफ्ट,जैसी बड़ी कंपनियां शामिल है।
सभी कंपनियों ने इन ख़बरों का ज़ोरदार खंडन किया है।
जुकरबर्ग ने फेसबुक पर लिखा है कि कोर्ट के आदेश के बाद ही कुछ डाटा दिए गए हैं।मार्क ने इस बात इनकार किया है कि फेसबुक, प्रिज़्म प्रोग्राम का हिस्सा है।उन्होंने जोर देकर कहा कि विश्व की सभी सरकारों को सभी प्रोग्रामों में ट्रांसपरेंसी पर ध्यान देना चाहिए। समाज में लोगों की निजता एवं स्वतन्त्रता बनाये रखने का यही एक रास्ता है। इस प्रकार के किसी भी प्रोग्राम में लोगों की सुरक्षा से कोई भी समझौता नहीं होना चाहिए।
गूगल के सी.ई.ओ. लैरी पेज ने भी इस खबर का जोरदार खंडन किया और कहा कि गूगल 'प्रिज़्म' जैसे किसी भी प्रोग्राम का हिस्सा नहीं रहा है।गूगल कोई भी 'डाटा' क़ानून के अनुसार ही सरकारों को देता है।हमारी लीगल टीम सभी प्रकार के रिक्वेस्ट की प्रक्रिया को जांचने के बाद ही उस पर विचार करती है। वर्तमान कानूनों के साथ गूगल और अधिक ट्रांसपरेंसी पर काम कर रहा है।
एक ब्लॉग में उनके लीगल ऑफिसर डेविड ड्रेमाउंड ने लिखा है "हमने यू.एस. गवर्मेंट या अन्य किसी गवर्मेंट को अपने सर्वर का इस्तेमाल करने की इजाज़त नहीं दी है।प्रिज़्म नाम के किसी भी प्रोग्राम के बारे में अब तक हमने नहीं सुना था।"
याहू जनरल काउन्सिल के रोउन बेल लिखते हैं कि हम इस प्रकार के किसी भी आरोपों से साफ़ इनकार करते है। यू.एस. गवर्मेंट के डाटा शेयरिंग किसी भी प्रोग्राम में याहू शामिल नहीं रहा है।सरकार जब भी कंपनी से कोई डाटा मांगती है तो पहले हम अपने यूज़र्स की निजता का ध्यान रखते हैं। बेल ने आगे कहा कि हमें जब भी इस प्रकार की कोई रिक्वेस्ट गवर्मेंट की तरफ से मिलती है तो कंपनी उस स्पेसिफिक यूजर और उससे जुडी कानूनी बाध्यताओं एवं उद्देश्यों का पता लगाती है।
माइक्रोसॉफ्ट ने एक बयान जारी कर सभी आरोपों से साफ इनकार किया है।
कंपनी को किसी स्पेसिफिक यूजर के बारे में लीगल रिक्वेस्ट मिलने पर ही किसी प्रकार के डाटा गवर्मेंट को उपलब्ध कराती है। कम्पनी यू.एस. गवर्मेंट के साथ डाटा शेयरिंग के प्रोग्राम में हिस्सेदार नहीं है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva